Author: EV
Last saved by: marek
Company: SAZP

EWOBOX priestor pre environmentálnu výchovu
Zdroj: Enviromagazín č. 2/2020
V predošlom čísle Enviromagazínu sme vás informovali o spustení nového portálu pod doménou www.ewobox.sk, ktorého cieľom je zhromažďovať a zdieľať informácie o environmentálnej výchove (EV) bez ohľadu na oblasť pôsobnosti.
Interview trochu inak
V  čase pandémie koronavírusu je priama spätná väzba a  prezentácia portálu náročnejšia ako štandardne. Preto sme sa snažili predstaviť si strategickú cieľovú skupinu EWOBOXu – učiteľa, koordinátora EV v  škole, odborného pracovníka EV v  štátnej organizácii či občianskom združení alebo len zanieteného človeka. Potom sme si skúšali klásť otázky, ktoré im teoreticky môžu víriť hlavou.
Ako vznikol názov EWOBOX?
Názov EWOBOX vznikol počas tvorivých stretnutí medzirezortnej pracovnej skupiny, zloženej zo zástupcov zhruba dvadsiatky štátnych a  mimovládnych organizácií. Pozostáva z  prvých písmen zauží- vaného spojenia Environmentálna Výchova, Vzdelávanie a  Osveta. Výchova a vzdelávanie sa vzájomné prelínajú (podobne ako v reálnom živote) v písmene „W“, ktoré súčasne symbolizuje webové prostredie. Áno, uvažujete správne. EV nemožno zavrieť do boxu či škatule. Tento BOX je však on-line priestor, nekonečný a  otvorený nápadom, názorom, rôznym pohľadom na EV. Z  hľadiska športovej terminológie môžeme obrazne povedať, že „boxujeme“ za EV.
Je to tá správna cesta? 
Možno sa zamýšľate nad opodstatnením EWOBOXu. Je zmysluplné zhromažďovať údaje o takej rôznorodej oblasti, akou je EV na jednom mieste? Verí- me, že áno. Na Slovensku totiž neexistuje komplexný prehľad envirovýchovných organizácií naprieč jednotlivými rezortmi, knižnica dostupných publikácií či prehľad projektov podporených zo štátnych zdrojov. Na stránkach mnohých organizácií je ponuka EV skrytá v  neprehľadnej štruktúre. O  činnosti malých občianskych združení je vzhľadom na ich nízky rozpo- čet zase slabo „počuť“. Chýbajú údaje o  výstupoch odborných prác z  akademickej obce. Málo vieme o  koordinátoroch EV v školách, ich profilácii a povahe realizovaných aktivít. Absencia týchto a  ďalších informácií môže vytvárať mylnú predstavu o stave a reálnych potrebách EV. A  práve tu vidíme významnú úlohu a  medzirezortné pôsobenie EWOBOXu. Opierame sa pritom o  viaceré koncepčné dokumenty, ktoré volajú po vytvorení akéhosi informačného systému pre EV.
Komu a na čo je určený?
Veľmi dobrá otázka. Čerpať a  prispievať do „boxu“ totiž môže ktokoľvek. Dalo by sa povedať, že cieľovou skupinou sú všetci obyvatelia SR. Životné prostredie a EV nepoznajú hranice. Ani vekové, ani rodové, ba ani rezortné, ktoré tak či onak vytvoril len človek. Napriek tomu môžeme z  nášho pohľadu zadefinovať niekoľko prioritných skupín (spomínaných v  úvode), ktoré majú na EV markantný podiel a ktoré môžu z EWOBOXu profitovať. Všetky sa pritom môžu správať ako pasívny PRIJÍMATEĽ informácií alebo aktívny PRISPIEVATEĽ. Vysvetlíme to na príklade učite- ľa, ktorému môže „box“ prihrať informáciu o organizácii v blízkosti školy so zaujímavou ponukou aktivít. Alebo tam nájde inšpiratívne video, ktoré použije priamo na vyučovaní. Učiteľ s  aktívnym prístupom môže portál využiť na zaznamenávanie a  prezentáciu enviroaktivít školy. Tým prispeje k  vzájomnej výmene skúseností medzi školami a  súčasne buduje environmentálny imidž a  reputáciu svojej školy.
Máte jasnú predstavu?
Našou ambíciou je postupne vytvoriť jednotný prístupový, informačný, distribučný a analytický bod pre EV. Systém, ktorý bude fungovať ako sieť, umož- ňujúca tok informácií rôznymi smermi a  úrovňami, poskytujúca sociálnu interakciu, prezentačnú platformu pre organizácie, nástroje pre vykazovanie a  štatistické vyhodnocovanie údajov, aplikácie pre skvalitnenie činnosti organizácií, ako aj samotnú EV. 
Nie je to príliš veľké sústo?
Veľké a  navyše ho nikto pred nami „nepredžul“. Áno, je to na slovenské pomery pomerne ambiciózny projekt. Nechceme ho však „žuť“ naraz a  pustiť sa do toho bezhlavo. Uvedomujeme si, že cesta je kľukatá. Niekde povedie formou vzájomne výhodnej spolupráce, inde bude vystavaná na dobrovoľ- nom princípe. V  inom priestore môže mať podobu nariadení či povinnosti zdieľať informácie. Vedie nás presvedčenie, že vzájomná komuniká- cia, rozvíjanie spoluprá- ce a  čerpanie z  databázy spoločných skúseností môže EV a  jej aktérov posúvať stále ďalej. 

V  ďalších častiach nášho „rozhovoru na diaľku“ vám priblížime EWOBOX a  jeho možnosti z  pohľadu jednotlivých cieľových skupín. V  prípade zvedavých otázok sme vám k  dispozícii na mailovej adrese info@ewobox.sk . Nastal čas otvoriť tento internetový box, nahliadnuť do jeho vnútra a stať sa sú- časťou envirovýchovnej komunity na Slovensku. Vidíme sa na www.ewobox.sk.

Text: tím tvorcov EWOBOXu